1. klase

Tēma: Kopienas

2. nodarbība - Kur ir mana vietējā kopiena?

**Nodarbības atsegums**

**Nodarbībā sasniedzamie rezultāti**

***Skolēnam veidojas priekšstats par to,***

* kas ir kopiena;
* kādi tikumi nepieciešami labam kopienas loceklim.

***Skolēnam sāk veidoties morālais ieradums***

* atpazīt cilvēkus, kas veic kopienai noderīgus darbus, vietas, kur viņi strādā, un saprast, kā var palīdzēt.

**Atslēgvārdi:** vietējā kopiena, īpašības, veikt noderīgus darbus, uzplaukt.

**Nodarbībā aplūkotās vērtības un tikumi**

|  |  |  |
| --- | --- | --- |
|  | No Pamatizglītības standarta | Papildus no programmas “e-TAP” |
| Vērtības | Cilvēka cieņa, Latvijas valsts, latviešu valoda | Rūpes, brīvība, atbildība, saskaņa |
| Tikumi | Solidaritāte, taisnīgums, atbildība, laipnība | Zinātkāre, draudzīgums, pateicīgums |

**Mācību materiāli:**

* *PowerPoint* *Google Earth* vietējās kopienas karte (jāsagatavo skolotājam).
* *PowerPoint* prezentācija “Kur ir mana vietējā kopiena?”.
* Skolas rajona kartes attēls. Katram skolēnam tiek izsniegts savs attēls.
* Balta A4 lapa.

**Atslēgas jautājumi:**

1. Kur ir mūsu vietējā kopiena?
2. Kuras no vietējā kopienā esošajām vietām tev ir īpašas?
3. Ko cilvēki dara vietējās kopienas labā?

Mācību aktivitātes

Ierosme. Kur ir mūsu vietējā kopiena? (ieteicamais laiks 5 min.)

**[2. slaids]** Skolotājs atgādina skolēniem, ka iepriekšējā nodarbībā viņi apskatīja dažādas kopienas, pie kurām pieder. Šajā nodarbībā tiks vērsta uzmanība viņu vietējai kopienai.

***Diskusija***

* Ko nozīmē “vietējā kopiena”?
* Kur ir tava vietējā kopiena? (Šis jautājums skolēniem var nedaudz atšķirties.)

Skolotājs, izmantojot *Google Earth* aktivitāti, sāk ar pasaules skatu, tad tuvina Eiropu, tad Latviju, pilsētu vai rajonu un vietējo kopienu.

1. aktivitāte. Īpašas vietas (ieteicamais laiks 10 min.)

*Aktivitātei nepieciešams skolas rajona kartes attēls.*

**[3. slaids]** Izmantojot rajona karti, aicina skolēnus atrast vietējās kopienas svarīgākās un raksturīgākās vietas (piemēram, parki, veikali, baznīcas, dzīvojamās mājas). Aicina skolēnus pāros pārrunāt, kuras vietas vietējā kopienā viņi apmeklē vai kuras no tām viņiem ir īpašas. Skolotājs var aicināt lūgt izveidot viņu personīgo vietējā apgabala karti, atzīmējot viņiem svarīgās vietas ( kā alternatīva – šo vietu saraksts).

Kolēģu komentāri:

“Iespējams, skolēni, pētot karti, varētu izplānot kādu maršrutu, kuru vēlētos veikt kopā ar klasi vai savu ģimeni. Var veidot labu starppriekšmetu saikni ar dabaszinību stundu, kurā 1. klases ietvaros paredzēts apgūt debespuses, mērogus un kartēšanu.”

2. aktivitāte. Cilvēki, kas strādā kopienas labā (ieteicamais laiks 20 min.)

**[4. slaids]** Izmantojiet kopienas karti, lai noteiktu, kur kopienas locekļi strādā kopienas labā *(autobusa šoferi, veikala pārdevēji, atkritumu savācēji, pavāri, skolotāji utt.)!*

**[5. slaids]** Skolotājs aicina skolēnus izvēlēties vienu no cilvēkiem, par ko tika runāts iepriekš, un pārrunā šos jautājumus:

* Ko šis cilvēks dara kopienas labā?
* Kādas prasmes viņš izmanto? Kādus tikumus?
* Kā viņš mums palīdz?
* Kā mēs varam palīdzēt viņam?

Skolotājs aicina skolēnus pāros izveidot A4 plakātu. Atgādina, ka, pasakot paldies tiem, kas strādā mūsu labā, mēs palīdzam mūsu kopienai un mums pašiem uzplaukt.

Kopīgā noslēguma apspriede. Pateicība (ieteicamais laiks 5 min.)

**[6. slaids]** Skolotājs aicina skolēnus atbildēt uz jautājumu:

* Kā tu šodien vari izrādīt pateicību kādam no savas kopienas locekļiem? Skolēnu idejas pieraksta uz tāfeles.